BG
C 441/4
Официален вестник на Европейския съюз
21.11.2022 г.
Друга страна в производството: Европейска служба за външна дейност С определение от 5 октомври 2022 г.
Съдът (седми състав) отхвърля жалбата като явно недопустима и осъжда жалбоподателите да заплатят направените от тях съдебни разноски.
Жалба, подадена на 2 март 2022 г. от FZ и други срещу решението, постановено от Общия съд (осми състав) на 15 декември 2021 г. по дело T-618/20, FZ и други/Комисия (Дело C-172/22 P) (2022/C 441/07) Език на производството: френски Страни Жалбоподатели: FZ и други (представител: J.-N. Louis, avocat) Друга страна в производството: Европейска комисия С определение от 5 октомври 2022 г.
Съдът (седми състав) отхвърля жалбата като явно недопустима и осъжда жалбоподателите да заплатят направените от тях съдебни разноски.
Преюдициално запитване от Landgericht Frankfurt am Main (Германия), постъпило на 29 юли 2022 г. — AQ/trendtours Touristik GmbH (Дело C-511/22) (2022/C 441/08) Език на производството: немски Запитваща юрисдикция Landgericht Frankfurt am Main
Страни в главното производство Ищец и въззивник: AQ Ответник и въззиваем: trendtours Touristik GmbH
Преюдициални въпроси 1) Трябва ли член 12, параграф 2, първо изречение от Директива (ЕС) 2015/2302 (1) на Европейския парламент и на Съвета от 25 ноември 2015 година относно пакетните туристически пътувания и свързаните пътнически услуги, за изменение на Регламент (ЕО) No 2006/2004 и Директива 2001/83/ЕС на Европейския парламент и на Съвета и за отмяна на Директива 90/314/ЕИО на Съвета (наричана по-нататък „Директивата за пакетните туристически пътувания“) да се тълкува в смисъл, че — наред с правото за прекратяване на договора по член 12, параграф 1 от Директивата за пакетните туристически пътувания — той урежда друго такова право, чиито правни последици се прилагат само ако пътуващият се позове на него във волеизявлението си за прекратяване?
2) Трябва ли член 12, параграф 2 от Директивата за пакетните туристически пътувания да се тълкува в смисъл, че задължението за заплащане на такса за прекратяване не се прилага, когато във волеизявлението си за прекратяване на договора за пакетно туристическо пътуване пътуващият не посочва причина или посочва причина, която не е свързана с непредотвратимо и извънредно обстоятелство?
(1)
ОВ L 326, 2015 г., стр. 1.